stanford-oval/wikipedia huggingface dataset:
Kraken

| Kraken |
| --- | --- |
 Pierre Denys de Montfortin näkemys krakenista vuodelta 1801.
Ominaisuudet
Tuntomerkit:  Kilometrien mittaiset lonkerot, kymmenen päätä, papukaijan nokka, mahtavat torahampaat
Esiintyminen:  Enimmäkseen Pohjanmeri Skandinavian rannikolla
Kansanperinne
Kansanperinteen alkuperä:  Keskiaikaiset norjalaiset kertomukset
Samanlaiset olennot:  Jättiläiskalmari; Iku-Turso
Suhteet
Infobox OKNimi-testi OK: 
Kraken on norjalaisissa merimiestarinoissa esiintyvä valtava merihirviö, joka saattoi hyökätä laivojen kimppuun ja vetää ne meren syvyyksiin. Se oli puoliksi mustekala ja puoliksi rapu, joidenkin lähteiden mukaan jättiläiskalmari. Krakenin kuvasi ensi kerran Erik Pontoppidan vuonna 1752 julkaistussa teoksessaan Norjan historia. Krakenin on väitetty elävän Norjan ja Islannin rannikkojen läheisyydessä.
Historia

Krakenia käsittelevät kertomukset luultavasti pohjautuvat skandinaavisessa mytologiassa esiintyneeseen hafgufa-merihirviöön, tai mahdollisiin havaintoihin jättiläiskalmareista. Ensimmäiset tarinat krakenista ovat peräisin Norjasta 1100-luvulta.
1700-luvulla elänyt tanskalainen kirjailija ja luonnonhistorioitsija Erik Pontoppidan, joka sittemmin toimi Bergenin piispana, keräili ja tutki aikoinaan norjalaisia kansantarinoita, ja samalla tutustui krakenista kertoviin taruihin. Pontoppidanin antaman kuvauksen mukaan kraken oli jättimäinen mustekala, jolla oli linnun nokka, kaksi jättimäistä lonkeroa, joilla se murskasi laivat ja kolmekymmentä lonkeroa, joiden alapinta on täynnä piikikkäitä imukuppeja. Se kykeni tekeytymään täydellisesti saareksi, ja odottamaan sille rantautuvia merimiehiä. Tämän jälkeen kraken paljastaisi todellisen luonteensa ja söisi merimiehet. Kraken myös kykeni uppottamaan kokonaisia laivoja tarrautumalla lonkeroillaan aluksen mastoihin ja vetämällä sen miehistöineen meren pohjaan. Uskottiin myös, että kraken saattoi nukkua meren pohjassa vuosisatojen ajan heräämättä kertaakaan.
Myöhemmin 1800-luvun alkupuolella ranskalainen meritutkija Pierre Denys de Montfort löysi kaksi rannalle huuhtoutunutta jättiläiskalmarin ruumista. Hän uskoi näiden olleen itse asiassa krakeneita, ja ryhtyi väittämään, että vuonna 1782 kymmenen brittiläistä sotalaivaa olisi joutunut krakenin upottamaksi. Britit kiistivät jyrkästi väitteet, ja Montfortin maine tutkijana oli mennyttä.
Populaarikulttuurissa > Pelit

Kraken on esiintynyt useissa tunnetuissa roolipeleissä, kuten Dungeons & Dragonsissa ja Magic: The Gatheringissa, ja Acheagessa.
Strategiapeli Age of Mythologyssa Kraken on viikinkien yksikkö, jonka erikoisvoimana on kyky upottaa vihollislaiva yhdellä iskulla.
Kraken esiintyy yhtenä Golden Sun -pelin voimakkaimmista vastustajista.
Peliautomaatti The Ocean Huntersissa Kraken on ensimmäinen (helpoin) seitsemästä päävastustajasta.
Warhammer 40,000:ssa Kraken on yksi Tyranidien pesälaivueista.
Kraken esiintyy myös God of War II:ssa yhtenä päävastuksena.
Kraken on esiintynyt Tomb Raider: Underworldissa yhtenä päävastuksena.
Pelissä Heroes of Newerth Kraken on yksi pelattavista pelihahmoista.
Pelissä World of Warcraft on Krakeniin viittaava varuste nimeltään ”Gauntlets of the Kraken”.
Indiana Jones and the Emperor’s Tomb -pelissä Kraken on Istanbul-kentän loppuvastus.
EarthBound -pelissä Kraken esiintyy valtavana silmättömänä lohikäärmeenä, joka hyökkää laivan kimppuun.
Kraken on myös Counter-Strike: Global Offensivessa katkaistun haulikon kuviointi.
Kraken on myös Agar.iossa pelaajan kuviointi.
Pelissä Grand Theft Auto V pelaajan käytettävissä on Kraken-niminen sukellusvene.
Kraken esiintyy myös valtavana merihirviönä pelissä Sea of Thieves.
Populaarikulttuurissa > Elokuvat

Kraken nähdään jättiläismäisenä mustekalana elokuvassa Pirates of the Caribbean: Kuolleen miehen kirstu. Elokuvassa Kraken on pahan Davy Jonesin hallinnassa ja jahtaa merirosvo Jack Sparrow'ta, joka ei ole maksanut velkaansa Jonesille. Myöhemmin Pirates of the Caribbean: Maailman laidalla elokuvassa Kraken oli kuollut.
Piirretyssä elokuvassa Atlantis: Milon paluu Kraken on paholaisen lähettämä hypnotisoiva olento.
Elokuvassa Titaanien taistelu Kraken on Haadeksen omasta lihasta luotu hirviö.
Sinbad – seitsemän meren sankari -elokuvan alussa Kraken hyökkää Chimera-nimiselle laivalle.
Populaarikulttuurissa > Musiikki

Amerikkalainen yhtye Clutch on tehnyt kappaleen ”Release The Kraken”.
Saksalainen darkwave-yhtye Deine Lakaien julkaisi kappaleen "Kraken" Gone-EP:llä vuonna 2010.
Populaarikulttuurissa > Kirjallisuus

Kirjailija Eoin Colfer on Artemis Fowl -kirjasarjassaan muuttanut krakenin lempeäksi saaren muotoiseksi vedeneläväksi.
Mangaka Eiichiro Odan ”One Piece” -mangassa Kraken asustaa Nereidisaaren yläpuolella. Päähenkilö kuitenkin kesyttää merten hirmuisten pedon.
George R. R. Martinin kirjoittassa Tulen ja jään laulu -kirjasarjassa Rautasaarten mahtisuvun Greyjoyden vaakunassa on kultainen kraken mustalla taustalla. Kirjoissa on merimiesten kertomuksia krakenien hyökkäyksistä, ja on mahdollista, että krakeneita tulee esiintymäänselvennä fantasiakirjasarjassa.
Populaarikulttuurissa > Ukrainan sota

Harkovassa sijaitseva erikoisyksikkö on nimetty Krakenin mukaan ja merihirviö komeilee tämän joukko-osaston tunnuksessa.
Populaarikulttuurissa > Urheilu

NHL:n kaudella 2021–22 aloittanut joukkue Seattle Kraken on nimetty kraken-merihirviön mukaan.
Tuning

Opel Corsan modifioitu sisusta.
Tuning (sananmukaisesti virittäminen/säätäminen) tai "tuunaus" on auton tai muun kulkuvälineen suorituskyvyn parantamista eli virittämistä. Tuning-termillä tarkoitetaan usein myös auton ulkonäön muuttamista. Suomessa termiä "tuning" käytetään lähes kaikesta ajoneuvoon kohdistuvasta muokkauksesta. Muualla maailmassa, etenkin englanninkielisissä maissa, tuning- termillä tarkoitetaan pääosin ajoneuvon moottoriin ja ajo-ominaisuuksiin kohdistuvaa muuntelua.
Tyylit

Tuningissa on eri suuntauksia:
Sleeper - Tehokas auto, jonka ulkonäkö pidetty suhteellisen vakiona ja huomiota herättämättömänä.
Ricer - Ikään kuin "sleeperin" vastakohta. Auton ulkonäöstä pyritään saamaan mahdollisimman huomiota herättävä ja sporttinen, vaikka auto itsessään ei olisi kovin tehokas tai tekniikaltaan paranneltu.
Racer - Kilpa-automainen, tehokas, usein riisuttu kaikesta kilpailuissa turhasta; kuitenkin katulaillinen
Drifter - Kevyt, tehokas takavetoinen kilpa-auto, jolla kilpaillaan drifting-kilpailuissa.
Showcar - Näyttävä auto joka on rakennettu autonäyttelyitä silmällä pitäen. Näyttelyautossa ulkonäkö, sisusta ja ICE (In-car entertaiment) ovat pääosassa. Monet näyttelyautot toimivat osavalmistajien esittelyautoina. Usein yksityisten henkilöiden näyttelyautoilla on sponsoreita, joiden osista auto on pääosin rakennettu.
Styling - Alakulttuuri, joka keskittyy autojen ulko- ja sisäpuolen parantelua ja rakentelua näyttävämmäksi. Korin muutoksiin käytetään usein lasi- ja hiilikuitua sekä muovia. Sisälle asennetaan usein tehokkaat stereolaitteet sekä muuta AV-laitteistoa. Styling-autojen rakentamista sekä autoja kutsutaan nykyisin puhekielessä tuunaamiseksi ja autoja tuning-autoiksi, vaikka tuning eroaakin stylingistä: stylingissä keskitytään enemmän ulkonäköön kuin auton tekniikkaan, tuningissa lähinnä auton suorituskykyyn.
Rat - Alakultturi, jossa auton maalipinta ruostutetaan ja autosta tehdään köyhännäköinen.
Stance - Alakultturi, joka keskittyy madaltamaan auton melkein jopa ajokyvyttömäksi. Ideana "kruisailla" mahdollisimman hiljaa kaupungilla.
OEM - Autoa rakennetaan käyttäen vain saman merkin tai konsernin alkuperäisiä, tai alkuperäishenkisiä osia. Usein saksalaisvalmisteisiin autoihin kuten Volkswagen, Audi, BMW, ja Mercedes Benz, käytetään rakennettaessa tätä tyyliä ja periaatetta.
JDM - Japanilaisvalmisteista autoa varustellaan Japanin ulkopuolella vastaamaan Japanin markinnoiden autoa. JDM-rakentelu yhdistetään usein Hondaan. JDM rakenteluun kuuluu myös oleellisesti auton ominaisuuksien parantaminen Japanilaisvalmisteisilla suorituskykyä lisäävillä tarvikeosilla.
Tuningiin liittyy myös suuri "underground"-kilpakulttuuri. Tuning on yleisesti nuorten miesten harrastus, mutta mukana on myös vanhempia sekä lisääntyvässä määrin myös naisia. Tuning on lähtöisin Japanista ja tullut Suomeen 1990-luvulla Yhdysvalloista. Myös saksalaisilla vaikutteilla ja alan julkaisuilla on ollut vahva vaikutus Suomen tuning-harrastuksen lähtökohtiin.
Tuning Suomessa ja maailmalla

Tuning on nykyään yleistä Suomessa ja siksi osiakin saa helposti Suomesta tai tilaamalla ulkomailta. Yleisiä tuunauksen kohteena olevia automerkkejä ovat Honda, Toyota, Nissan, Volkswagen ja BMW. Näille merkeille on Suomessa eniten osatarjontaa. Osia tehdään myös pitkälti itse, kuten puskureita ja jopa spoilereita.
Laadukkaat ja kalliimmat osat on yleensä tilattava ulkomailta, kuten Saksasta tai Yhdysvalloista.
Myös muualla maailmalla tuning-harrastus on yhä suositumpaa. Esimerkiksi Yhdysvalloissa osat ja autot ovat kysynnän takia halpoja. Amerikkalaisissa autoissa on useimmin enemmän erilaisia osia matalan verotuksen ja eri lakien takia. Autoihin yleensä kuuluu esim. DVD-soittimia ja näyttöjä, ylöspäinnousevia ovia, isoja alumiini- tai kromivanteita. Amerikassa on myös hyvin monta eri alakulttuuria tuningista. Jotkut virittelevät japanilaisautoja, jotkut amerikkalaisia, kuten Cadillaceja, Chevroleteja, joihin ei laiteta esim. "tuning-puskureita".
Nykyään tuning on levinnyt myös moottoripyöriin, sekä Suomessa että maailmalla. Myös mopoja ja skoottereita tuunataan, esimerkiksi Yamaha Aerox on suosittu sen tuning-osien saatavuudeltaan.
Kirjallisuutta

Tengvall, Raimo: Virittäjät: Sydän sykkii pellin alla.  (Valokuvat: Jukka Koskinen. Pohjautuu samannimiseen TV-sarjaan)  Helsinki:  WSOY, 2013.  ISBN 978-951-0-40061-6
Aiheesta muualla

Wikimedia Commonsissa on kuvia tai muita tiedostoja aiheesta .
http://www.fin-tuning.net
http://www.tuning.fi (Arkistoitu – Internet Archive)
http://www.radalle.com
Hitman 3

| Hitman 3 |
| --- | --- |

Kehittäjä:  IO Interactive
Julkaisija:  IO Interactive
Jakelija:  PlayStation Store, Microsoft Store, Epic Games Store, Google Stadia, Steam ja Humble Store
Ohjaaja:  Mattias Engström
Tuottaja:   Markus Friedl  Céline Gil  Jesper Nielsen  Karim Boussoufa 
Käsikirjoittaja:   Nick Price  Michael Vogt 
Taiteilija:  Alexander Andersen
Säveltäjä:  Niels Bye Nielsen
Ohjelmoija:   Jacob Marner  Maurizio de Pascale 
Pelisarja:  Hitman
Pelimoottori:  Glacier
Julkaistu:   20. tammikuuta 2021
Lajityyppi:  Hiiviskely
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  Microsoft Windows, PlayStation 5, PlayStation 4, Xbox Series X ja Series S, Xbox One ja Nintendo Switch
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK         : 
Hitman 3 on IO Interactiven kehittämä ja julkaisema hiiviskelypeli, joka julkaistiin Windows, PlayStation 4, PlayStation 5, Xbox One, Xbox Series X ja Stadia -alustoille 20. tammikuuta 2021. Peli on Hitman -pelisarjan kahdeksas osa ja viimeinen osa World of Assassination -trilogiassa Hitmanin (2016) ja Hitman 2:n (2018) jälkeen.
26. tammikuuta 2023 peli uudelleenbrändättiin nimelle Hitman: World of Assassination, yhdistäen edellisten pelien kentät ja tehtävät samalle alustalle. Järjestely muistuttaa IO Interactiven alkuperäistä suunnitelmaa vuoden 2016 Hitman-pelille, jonka tarkoitus oli päivityksin laajentuva pelikokonaisuus.
Pelaaminen

Edeltäjiensä tapaan Hitman 3 on hiiviskelypeli, jota pelataan kolmannen persoonan näkökulmasta, ja pelaajat jälleen ottavat haltuunsa salamurhaaja Agentti 47:n. Pelissä 47 matkustaa eri paikkoihin ja suorittaa erilaisia tehtäviä ympäri maailmaa. Peruspelissä on kuusi uutta sijaintia: Dubai, joka paljastettiin julkistuksen yhteydessä, Englannissa sijaitseva Dartmoor, Berliini, Chongqing, Mendoza ja Karpaatit. Pelaajat jotka omistivat Hitmanin (2016) ja Hitman 2:n (2018), pystyivät tuomaan niiden karttoja ja tasoja peliin. Tämä tosin muuttui tarpeettomaksi pelin uudelleenbrändäytyessä tammikuussa 2023, pelin sisältäessä nyt kaikki trilogian peruskartat, poislukien ladattavan maksullisen lisämateriaalin ja kartat.
Vastaanotto

Peli on saanut IGN:n arvostelussa arvosanaksi 9/10.
Aiheesta muualla

Viralliset verkkosivut
Hitman III MobyGamesissa (englanniksi)
-pelisarja
| --- | --- |
Pelit:   Codename 47  Silent Assassin  Contracts  Blood Money  Absolution 
Uusi sarja:   Hitman  Hitman 2  Hitman 3 
Spin-offit:   Hitman GO  Hitman: Sniper 
Elokuvat:   Hitman  Hitman: Agent 47 
Hahmot:  Agentti 47
Yankee Stadium (1923)

| Yankee Stadium |
| --- | --- |
 Yankee Stadium vuonna 2002.
Rakennuksen tiedot
Sijainti:  1 East 161st Street, Bronx
Koordinaatit:  40°49′45″N, 73°55′35″W
Rakennustyöt aloitettu:  5. toukokuuta 1922
Avattu:  18. huhtikuuta 1923
Remontoitu:  lokakuu 1973 – huhtikuu 1976
Suljettu:  9. marraskuuta 2008
Purettu:  maaliskuu 2009 – 13. toukokuuta 2010
Omistaja:  New Yorkin kaupunki
Kustannukset:  2,5 miljoonaa dollaria (1923)
Aiemmat nimet:  Yankee ballpark (1922–1923)
Katsojakapasiteetti
 56 936 (2005) 
Lisää rakennusartikkeleitaArkkitehtuurin teemasivulla
Yankee Stadium oli Yhdysvalloissa New Yorkin Bronxissa sijaitsevan New York Yankees -baseballjoukkueen kotistadion. Aikaisemmin se toimi myös New York Giants -joukkueen amerikkalaisen jalkapallon otteluiden kotikenttänä. Stadionilla järjestettiin myös lukuisia huipputason nyrkkeilyotteluita.
Stadionin rajennustyöt aloitettiin 5. toukokuuta 1922, ja se valmistui 18. huhtikuuta 1923. Rakentaminen maksoi 2,5 miljoonaa dollaria. 1920- ja 1930-luvuilla stadionille tehtiin parannuksia, joilla katsojakapasiteettia saatiin nostettua lähes 80 000 paikkaan. Vuonna 1973 aloitettiin stadionin peruskorjaus. Peruskorjaus maksoi 48 miljoonaa dollaria ja se kesti kaksi vuotta. Stadion avattiin uudelleen 15. huhtikuuta 1976. Peruskorjauksessa katsojakapasiteetti laski 54 000 paikkaan. Kesäkuussa 2005 päätettiin uuden stadionin rakentamisesta. Uusi New Yankee Stadium valmistui vanhan stadionin viereen huhtikuussa 2009. Vanhan Yankee Stadiumim purkaminen aloitettiin samana vuonna ja tilalle rakennettiin puisto.
Aiheesta muualla

Wikimedia Commonsissa on kuvia tai muita tiedostoja aiheesta .
Stadion New York Yankeesin sivuilla (Arkistoitu – Internet Archive)
Wobbler

| Wobbler> Tiedot |
| --- | --- |
Toiminnassa:  1999–
Tyylilaji:  progressiivinen rock
Kotipaikka:   Norja, Hønefoss
Laulukieli:  englanti
Jäsenet:  Lars Fredrik Frøislie, kosketinsoittimet ja laulu   Martin Nordrum Kneppen, rummut   Kristian Karl Hultgren, basso   Andreas Prestmo, laulu   Morten Andreas Eriksen, kitarat  
Entiset jäsenet:  Tony Johannessen, laulu  
Levy-yhtiö:  The Laser's Edge   Termo Records  
Aiheesta muualla
wobblermusic.com
Infobox OKNimi-testi OK: 
Wobbler on Norjan Hønefossista kotoisin oleva yhtye, joka soittaa progressiivista rockia. Yhtyeeltä on tähän mennessä ilmestynyt kolme albumia, Hinterland, Afterglow sekä Rites at Dawn. Wobbler on ilmoittanut asettaneensa tavoitteekseen luoda samanlaisia musiikillisia vaikutelmia kuin 70-luvun progressiivinen rock loi aikanaan. Vaikutteita onkin saatu sellaisilta tuon ajan yhtyeiltä kuin King Crimson, Gentle Giant, Emerson, Lake & Palmer, Yes ja Genesis. 70-luvun tuntua tuo osaltaan monenlaiset vanhat kosketinsoittimet, kuten mellotron, hammond-urut ja moog-syntetisaattori, joita käytetään paljon Wobblerin musiikissa. Kappaleet ovat myös usein pitkiä ja moniosaisia sisältäen useita instrumentaaliosuuksia.
Historia

Wobbler perustettiin vuoden 1999 keväällä Norjan maaseudulla Hønefossissa. Seuraavien kuukausien aikana kehiteltiin ideoita tulevasta demosta ja albumista. Yhtye kuitenkin päätyi jo vuonna 2001 tauolle, joka kesti vuoteen 2003 asti. Silloin yhtye viimein äänitti demonsa ja latasi ne Internetiin kuunneltaviksi. Levy-yhtiö The Laser's Edge löysi demot ja solmi levytyssopimuksen yhtyeen kanssa.
Wobbler aloitti debyyttialbuminsa Hinterlandin äänitykset. Yhtye teki itselleen säännön, että mitään MIDI-laitteita ei saanut käyttää ja ainoastaan ennen vuotta 1975 valmistetut soittimet olivat sallittuja. Äänitykset kestivät kahdeksan kuukautta ja albumi julkaistiin heinäkuussa 2005 yhtyeen keikalla NEARfestillä.
Seuraava albumi Afterglow julkaistiin huhtikuussa 2009 Termo Recordsin kautta, joka on Wobblerin kosketinsoittajan Lars Fredrik Frøislien osittain omistama levy-yhtiö. Levylle sisällytettiin uudelleennauhoitus kahdesta demosta sekä kolme vanhaa kappaletta, jotka yhtye oli säveltänyt jo vuonna 1999.
Wobbler palasi jälleen studioon 17. toukokuuta 2009. Äänityksien kulkua pystyi seuraamaan YouTube-palvelun kautta, jonne yhtye lisäsi videoita äänitysprosessista. Albumi julkaistiin viimein 16. toukokuuta 2011 nimellä Rites at Dawn, jälleen Termo Recordsin kautta.
Jäsenet > Nykyiset

Lars Fredrik Frøislie – kosketinsoittimet ja laulu
Martin Nordrum Kneppen – rummut
Kristian Karl Hultgren – basso
Andreas Prestmo – laulu
Morten Andreas Eriksen – kitarat
Jäsenet > Entiset

Tony Johannessen – laulu
Diskografia

Hinterland (2005)
Afterglow (2009)
Rites at Dawn (2011)
From Silence to Somewhere (2017)
Dwellers of the Deep (2020)
Wobbler I-III (2021)
Aiheesta muualla

Viralliset sivut
Wobbler Myspacessa (englanniksi)
Lars Fredrik Frøislien YouTube-kanava
Worms (pelisarja)

| Worms |
| --- | --- |

Kehittäjä:  Team 17
Julkaisija:  useita
Suunnittelija:  Andy Davidson
Lajityyppi:  strategiapeli
Alusta:  useita
Aiheesta muualla
MobyGames
Lisää peliartikkeleitaVideopelien teemasivulla
Worms-pelisarjan alkuperäinen logo
Worms on vuoropohjainen Team 17 -yhtiön tuottama toiminta-strategiapeli, joka kehitettiin alun perin Amigalle Blitz BASIC:llä. Peli on julkaistu myös useille muille alustoille. Ensimmäinen varsinainen jatko-osa Worms 2 julkaistiin ensin Windowsille.
Pelin idea perustuu vanhempiin, ilmaiseksi levitettyihin peleihin, kuten Scorched Earth ja Gorillas. Näissä peleissä tarkoituksena oli ampua vastustajan hahmoja omalla tykillä antamalla oikea nopeus ja kulma ammuksille. Worms lisäsi tähän lemmingsmäiset söpöt ja pienet pelihahmot (madot), hahmojen ohjauksen ja liikkumisen, sekä suuret määrät erilaisia aseita ja kenttiä.
Wormsin konseptin on kehittänyt brittiläinen Andy Davidson. Peli oli esitteillä ECTS-messuilla ennen kaupallisen version kehittämistä.
Aseet

Worms-pelisarja on erityisen tunnettu monipuolisesta asevalikoimastaan. 2D-peleissä aseita on esitelty yhteensä 60 kappaletta ja 3D-peleissä 40. Asevalikoimassa on sekä normaaleja aseita, kuten käsikranaatteja ja kohteeseen hakeutuvia ohjuksia, että erikoisempia, kuten räjähtävä lammas ja erittäin tuhoisa banaanipommi. Viimeisimpiä lisäyksiä on ollut muun muassa Monty Pythonin hullu maailma -elokuvaan viittaava "Holy Hand Grenade" (suom. pyhä käsikranaatti). Worms Armageddonin jälkeen pelaajan apuvälineinä käyttämät aseet nimettiin työkaluiksi.
Eräät omituisimmista aseista ovat viittauksia pelin julkaisuajankohtana vaikuttaneisiin keskustelun- tai uutisaiheisiin. "Mail Strike" (suom. postilakko/posti-isku) (joka on räjähtäviä kirjekuoria pudottava lentävä postilaatikko) on viittaus postilakkoihin, kun taas "Mad Cow" (suom. hullu lehmä) viittaa hullun lehmän tautiin, joka havaittiin Isossa-Britanniassa 1990-luvun lopulla. Worms 2:ssa esitelty "French Nuclear Test" (suom. Ranskan ydinkoe) päivitettiin Worms Armageddonissa "Indian Nuclear Testiksi" (suom. Intian ydinkoe).
Jotkut aseet ovat sisäpiirin vitsejä. Esimerkiksi taivaalta putoava ja kosketuksesta räjähtävä "MB Bomb" on karikatyyri Martyn Brownista, joka on Team17:n studio-ohjaaja. "Mike's Carpet Bomb" (suom. Miken mattopommi) puolestaan on viittaus Team17:n päämajan lähistöllä sijaitsevaan "Mike's Carpets" -kauppaan.
Worms-pelit

Worms (1995); useita alustoja kuten DOS, PlayStation, Amiga, ja Game Boy
Worms Reinforcements -lisäosa (1995), PC
Worms United -paketti (1996) sisältää kaksi aiempaa peliä, PC
Worms: The Director's Cut (1997); Amiga
Worms 2 (1997); PC
Worms Armageddon (1999); PC, PS, GBC
Worms Pinball (1999); PC, PS
Worms World Party (2001); PC, PS, GBA
Worms Blast (2002); PC, Gamecube, GBA
Worms 3D (2003); useita alustoja kuten PC; PlayStation 2 ja Xbox
Worms Forts: Under Siege (2004); useita alustoja
Worms 4: Mayhem (2005); PC, PlayStation 2, Xbox
Worms: Open Warfare (2006); PlayStation Portable, Nintendo DS
Worms (2007); tunnettiin aiemmin nimellä Worms HD Xbox 360
Worms: Open Warfare 2 (2007); PlayStation Portable, Nintendo DS
Worms: A Space Oddity (2008); Wii
Worms 2: Armageddon (2009) ; PlayStation 3, Xbox 360
Worms: Battle Islands (2010) ; Wii, PlayStation Portable
Worms: Reloaded (2010) ; PC
Worms: Crazy Golf (2011) ; PC, PlayStation 3
Worms: Ultimate Mayhem (2012) ; PlayStation 3 ja Xbox 360
Worms: Revolution (2012) ; PC ja PlayStation 3
Worms: Clan Wars (2013) ; PC
Worms W.M.D (2016) ; PC, PlayStation 4, Xbox One
Worms Rumble (2020) ; PC, PlayStation 4, PlayStation 5
Worms-pelit > Worms-javapelit

Pelisarjassa on julkaistu myös matkapuhelimille tarkoitettuja javapelejä. Pelit on kehittänyt Team 17 ja julkaissut THQ. Worms Crazy Golf ja Worms Golf perustuvat golfiin. Pelien tarkoituksensa on lyödä mailalla kranaatti mahdollisimman lähelle keppiin sidottua matoa.
Worms (2003)
Worms Forts: Under Siege (2004; 2005 versio Siemens-kännyköille)
Worms Golf (2005)
Worms (2006)
3D Worms Forts (2006)
Worms 2006 (2006)
Worms Crazy Golf (2007)
Worms 2007 (2007)
Worms 2008 (2008)
Worms World Party (2009)
Worms 2010 (2010)
Worms Armageddon (2011)
Aiheesta muualla

Worms-pelisarjan viralliset sivut (Arkistoitu – Internet Archive) (englanniksi)
Team 17:n viralliset sivut (englanniksi)
-pelisarja
| 2D-versiot |
| --- | --- |
Ensimmäinen sukupolvi:   Worms  The Director's Cut 
Toinen sukupolvi:   Worms 2  Armageddon  World Party  Battle Pack 
Kolmas sukupolvi:   Open Warfare  Worms XBLA  Open Warfare 2  A Space Oddity 
3D-versiot
Ensimmäinen sukupolvi:   3D  Forts  Mayhem 
Muut pelit
Muut:   Worms Pinball  Worms Blast  Javapelit 
Worms 3D -pelistä tuttu asevalikko